CELEX: 62014CN0113
Language: et
Date: 2014-03-10 00:00:00
Title: Kohtuasi C-113/14: 10. märtsil 2014 esitatud hagi – Saksamaa Liitvabariik versus Euroopa Parlament, Euroopa Liidu Nõukogu

28.4.2014   
            
            
               ET
            
            
               Euroopa Liidu Teataja
            
            
               C 129/15
            
         10. märtsil 2014 esitatud hagi – Saksamaa Liitvabariik versus Euroopa Parlament, Euroopa Liidu Nõukogu
   (Kohtuasi C-113/14)
   2014/C 129/19
   Kohtumenetluse keel: saksa
   
      Pooled
   
   
      Hageja: Saksamaa Liitvabariik (esindajad: T. Henze, A. Wiedmann)
   
      Kostjad: Euroopa Parlament, Euroopa Liidu Nõukogu
   
      Hageja nõuded
   
   
               —
            
            
               tühistada Euroopa Parlamendi ja nõukogu 17. detsembri 2013. aasta määruse (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1), artikkel 7;
            
         
               —
            
            
               tühistada nõukogu 16. detsembri 2013. aasta määruse (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed (2), artikkel 2, milles viidatakse määruse (EÜ) nr 1308/2013 artiklile 7;
            
         
               —
            
            
               tuvastada, et kehtima jääb eespool viidatud õigusnormide mõju kuni kohasel õiguslikul alusel vastu võetud määrused jõustuvad;
            
         
               —
            
            
               mõista Euroopa Parlamendilt ja Euroopa Liidu Nõukogult välja kohtukulud.
            
         
      Väited ja peamised argumendid
   
   Saksamaa Liitvabariik palub tühistada määruse (EL) nr 1308/2013 artikli 7. Määrus (EL) nr 1308/2013 võeti tervikuna vastu põllumajandusturgude ühise korraldusena ELTL artikli 43 lõike 2 alusel.
   Liitvabariigi valitsuse arvates on määruse (EL) nr 1308/2013 artikli 7 sätete puhul siiski tegemist „meetmega hindade kehtestamise kohta” ELTL artikli 43 lõike 3 tähenduses. Seetõttu on liitvabariigi valitsus seisukohal, et määruse (EL) nr 1308/2013 artikkel 7 ei oleks tulnud vastu võtta ELTL artikli 43 lõike 2 alusel, vaid ELTL artikli 43 lõike 3 alusel. Valitsus leiab, et määruse (EL) nr 1308/2013 artikkel 7 põhineb seega valel õiguslikul alusel.
   Liitvabariigi valitsuse hinnangul tuleb õiguskindluse ja õigusselguse põhjustel tühistada ka määruse (EL) nr 1370/2013 artikkel 2, milles viidatakse määruse (EL) nr 1308/2013 artiklile 7. Kuna artiklis 2 viidatakse määruse (EL) nr 1308/2013 artikli 7 sätetele, mis tuleb valitsuse arvates tühistada, luuakse selle viitega vale õiguslik mulje, et artikli 7 sätted põhinevad kohasel õiguslikul alusel ja on õiguspärased.
   Liitvabariigi valitsuse arvates tuleb samuti lähtudes ülekaalukate huvide kaitsmisest, põllumajanduskäitiste õiguspärase ootuse kaitse kaalutlustest, samuti üldiselt õiguskindluse kaalutlustest ELTL artikli 264 teise lõigu alusel tuvastada, et kehtima jääb eespool viidatud õigusnormide mõju kuni kohasel õiguslikul alusel vastu võetud määrused jõustuvad.
   
      (1)  ELT L 347, lk 671.
   
      (2)  ELT L 346, lk 12.